Keskustelu:Ceviaani

message: Ceviaanit leikkaavat, kun Cevan lause toteutuu, mikä lukee 2. rivillä (concur).  --Jari Hokkanen (keskustelu) 29. huhtikuuta 2013 kello 13.20 (EEST)
replies: text: Siis lähde sanoo: ceviaanit leikkaavat jos tietty ehto toteutuu. Mutta täällä wikipediassa artikkeli sanoo, että ceviaanit leikkaavat. Menikös ihan oikein? --Jmk (keskustelu) 29. huhtikuuta 2013 kello 13.26 (EEST)

text: Vielä se viitattu lähteen virke: The condition for three general Cevians from the three vertices of a triangle to concur is known as Ceva's theorem. Huom. alleviivatut kohdat. --Jmk (keskustelu) 29. huhtikuuta 2013 kello 13.29 (EEST)
replies: text: :Tosiaan, vauhtisokeus iski. Korjasin teksti siten, kuin sanoit sen olevan. Näin lähdekin väittää. --Jari Hokkanen (keskustelu) 29. huhtikuuta 2013 kello 15.17 (EEST)

message: Onko tämän nimi muuten tosiaan suomeksi ceviaani c:llä? En juuri tunne matemaattisia termejä, mutta käsittääkseni suomen kielessä c-kirjaimet on usein sivistyssanoissa (ainakin vanhemmissa) korvattu k- tai s-kirjaimilla (ääntämyksen mukaan) silloinkin, kun sana on johdettu erisnimestä (tyyliin chauvinismi → sovinismi jne.). Geometrian kirjoja en omista, mutta MAOL ei ainakaan tätä sanaa tunne eikä sivistyssanakirja (enkä lukion pitkässä matikassa muista tähän törmänneeni), joten en pystynyt itse asiaa tarkistamaan. Joku aihepiirin käsitteistöä tunteva voisi varmaan varmistaa nimen (yleistiedostaan tai muuten). --Risukarhi (keskustelu) 29. huhtikuuta 2013 kello 15.26 (EEST)
replies: text: Ja onko sana ceviaani ylipäänsäkään suomen kielessä käytössä?  Löytyykö se tässä muodossa suomeksi jostakin lähteestä, vai onko se artikkelin suomentajan itse muodostama? Englanniksi se on cevian, tai cevian line, mutta cevian on itse asiassa henkilönnimestä Giovanni Ceva johdettu adjektiivi?  Ellei muuta vakiintunutta suomennosta ole, suomeksi tämä olisi kaiketi Cevan jana, ja samaan tapaan esimerkiksi ceviaanikolmio olisi Cevan kolmio.  Suomessahan tällaisissa tapauksissa käytetään yleensä henkilönnimen genetiiviä eikä mitään siitä johdettua adjektiivia; tai jos käytettäisiin, se olisi ehkä "cevalainen". Samaan tapaanhan suomeksi puhutaan esimerkiksi Abelin ryhmästä eikä "abeliaanisesta ryhmästä" (). -KLS (keskustelu) 29. huhtikuuta 2013 kello 16.51 (EEST)
replies: text: :Kannattaisi varmaan kysyä Matikkapojalta, on kuitenkin muokannut vielä joulukuussakin vaikka keskustelusivulla ei ole vuosiin aktiviteettia ollut. Iivarius (keskustelu) 29. huhtikuuta 2013 kello 17.11 (EEST)

text: Matemaatikko Tero harju vastasi sähköpostiin ja ei ottanut kantaa ceviaanin puolesta, mutta tarjosi kuvailevaa nimeä kulmanjakaja, joka mielestäni sopii tähän paremmin. Ehdotan nimenvaihdosta. --Jari Hokkanen (keskustelu) 2. toukokuuta 2013 kello 11.40 (EEST)
Artikkelin nimivaihtoehtoja on analysoitu sivulla Wikipedia:Ongelmalliset artikkelien nimet. --Aulis Eskola (keskustelu) 12. toukokuuta 2013 kello 16.11 (EEST)
Sanaa kulmanjakaja sen paremmin kuin ceviaanikaan ei käytetä suomessa. Se, että sana mainitaan Matti Lehtisen Kilpailumatematiikan oppaassa, johtuu vain tarpeesta selittää mahdollisesti joskus vastaan tuleva englanninkielinen termi. Ei Cevian tai cevian anglosaksisessakaan kirjallisuudessa kovin tavallinen ole. Vain muutamasta sellaisesta geometrian oppikirjasta, joissa kolmioasioita laajastikin esitellään, termi löytyy. Yleensä puhe on jonkin ehdon toteuttavista "ceviaaneista", eikä yläkäsitteelle ole tarvettakaan.
Joka tapauksessa "kulmanjakaja" tuntuu hiukan huonolta, täällä jo mainituista syistä ja siksi, että "kulmanjakajan" ensimmäinen assosiaatio on "kulmanpuolittaja", joka ensi sijassa on kulmaan liittyvä puolisuora ja vasta toisessa sijassa kolmioon liittyvä jana. Suomen kielessä selvittäneen vastakin asian samalla selittävällä ilmauksella "kolmion kärjen sen vastaisen sivun (tai sen jatkeen) pisteessen yhdistävä jana". Mielestäni Wikipediassa voisi olla lyhyt artikkeli otsikolla ceviaani ja siinä kerrottaisiin, mitä sana tarkoittaa. Luetteloita erilaisten "ceviaanien" pituuksista tai muista ominaisuuksista voisi ylläpitää esimerkiksi hakusanassa kolmio. -- Mtlehtin (keskustelu) 14. toukokuuta 2013 kello 10.03 (EEST)

text: Olen törmännyt cevian sanaan useissa geometrisissa julkaisuissa. Sen käyttö mielestäni lisäänyy koko ajan. Esim. Journal of Geometry. Edit: Kannatan edellistä, dos. Matti Lehtisen ajatusta. Tehdään ceviaani- artikkeli siten, että kerrotaan termin käytöstä muilla kielillä, ja esitetään siitä esimerkit. --Jari Hokkanen (keskustelu) 14. toukokuuta 2013 kello 15.50 (EEST)
replies: text: : Teen nimenmuutoksen eli palautan vanhan nimen edellisillämuutoksilla. --Jari Hokkanen (keskustelu) 16. toukokuuta 2013 kello 23.18 (EEST)
replies: text: :: Muoto ”ceviaani” vaikuttaa suomen kielen oikeinkirjoitusperiaatteiden vastaiselta: erikoislainoissa ei esiinny kirjaimia c, x ja q. Kysehän ei ole sitaattilainasta. Ylimalkaan matemaatikoilla ei ole kielitieteen eikä kielenhuollon pätevyyttä, vaan kielitieteilijät (fennistit) ratkaisevat tällaisen kysymyksen. --Mlang.Finn (keskustelu) 26. toukokuuta 2015 kello 18.42 (EEST)
replies: text: ::: Kommenttisi on varmasti oikeutettu, mutta sen loppuosa kuullostaa "hauskalta". Eivät esimerkiksi tietojenkäsittelijät kysele kielenhuolloista neuvoja termien sopivuudesta kieleemme. Tuloskin on varsin kirjava. Sama koskee politikkoja, jotka "lanseeraavat" sanoja tai sanontoja agendansa tueksi. Matematiikassa ollaan sovinnaisempia. Jos termi puuttuu, määrittelevät he sen käyttämällä matematiikan terminologiaa tai peruskäsitteitä (uudelleen ja uudelleen). Seuraus: asioista ei voi keskustella sanoja käyttäen, sitä voi käsitellä vain lausekkeilla. Joskus luennoitsija käyttää itse keksimiään sanoja asian esittelemiseksi, mutta korostaa, että ne ovat "voimassa" vain kurssin ajan. Sanakirjassa tulisi sen sijaan olla hakusana, jollaisesta tämä keskustelu on syntynyt. Huomaa, ei kunnollisia ehdotuksia!!! Kiinnostaakin (aidosti) tietää, miten kiellenhuollon kanssa sellaisen sanan voisi kehittää. --J Hokkanen (keskustelu) 27. toukokuuta 2015 kello 11.48 (EEST)

text: Nykyinen nimi on ilman muuta kamala, mutta jos ainoa suomenkielinen lähde joka edes mainitsee aiheen käyttää sitä, ei muutakaan vaihtoehtoa juuri ole. c olisi tässä tapauksessa kai pehmeänä eli s, mutta englannissakin ääntämys on nähtävästi hieman poikkeuksellisesti niin, että c lausutaan kuin ch yleensä eli affrikaattana  (jolla kaiketi jäljennellään Ceva-sukunimen italiankielistä ääntämystä). Jos joku matematiikan kirjaa kirjoittava tämän vuodatuksen lukee, hän voisi keksiä sanalle paremman suomennoksen jonka voisimme oitis ottaa käyttöön. — surjection ⟨??⟩ 13. lokakuuta 2021 kello 13.43 (EEST)
replies: text: :Kahdeksan vuotta sitten kirjoitin luennoitsijasta, joka ehdotti nimeä "kulmanjakaja".--J Hokkanen (keskustelu) 14. lokakuuta 2021 kello 22.59 (EEST)
thread_title: Nimi